Kasel
Dobry den. Uz 3 tyzdne ma trapi kasel. Nasadila som stoptusin a ked sa zacali uvolnovat hlieny tak solmucol len som bola na dovolenke a mala som iba 5 balickov. Tak som nasadila bromhexin a uz mam na dne a kasel stale je. V hrdle citim hlien ktory sa mi podari aj niekedy vykaslat. Pijem aj Vincentku
Dobrý deň.
Ďakujeme za Vašu otázku.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach ako sú napríklad alergie, astma, refluxná choroba pažeráka, ochorenia srdca a iné. Vyskytuje sa tiež aj u fajčiarov, ale môžu ho spôsobiť aj baktérie alebo vírusy. Pokiaľ kašeľ trvá dlhšie ako 3 týždne je potrebné absolvovať vyšetrenie u lekára, ktorý na základe dôkladného vyšetrenia určí príčinu kašľa a následnú liečbu. Pri kašli sa odporúčajú minerálne vody ako je Vincentka inhalovať. Zrieďuje sa tak prítomný hlien na prieduškách a uľahčuje sa jeho vykašliavanie.
Prajem skorú úľavu od ťažkostí.
S pozdravom,
PharmDr. Lucia Kubáňová